எங்குக் கொடுப்பாய் ? என்றே எழுத வேண்டும். அங்கு , இங்கு , எங்கு என்னும் சொற்களுக்குப்பின் கட்டாயம் வல்லெழுத்து மிகும் என்பதறிக. வன்தொடர் குற்றியலுகரத்தை அடுத்து ஒற்று மிகும். சொற்கள் க்கு. ச்சு , த்து , ட்டு , ப்பு , ற்று என முடிந்திருந்தால் , அச்சொற்களை வன்தொடர்க் குற்றியலுகரச் சொற்கள் என்பர். மக்கு , தச்சு , செத்து , விட்டு , உப்பு , கற்று ஆகிய இவை வன்தொடர்க் குற்றியலுகரச் சொற்கள் , இத்தகைய சொற்கள் நிலைமொழியாக இருந்து வருமொழி முதலில் க.ச.த.ப என்னும் எழுத்துகள் வந்தால் , கட்டாயம் வல்லெழுத்து மிகும்.